HONORIVS Episcopus seruus seruorum Dei, dilecto in Christo filio PETRO Abbati venerabilis Monasterij Cluniacensis, eiusque successoribus regulariter substituendis in perpetuum. Incōprehensibilis  ineffabilis diuinæ miseratio potestatis, nos hac prouidentiæ ratione in Apostolicæ Sedis administratione constituit, vt paternam de omnibus Ecclesiis sollicitudinē gerere studeamus. Siquidem sancta Romana Ecclesia, quæ a Deo sibi cōcessum omnium Ecclesiarū retinet Principatum, tanquam diligens mater singulis debet Ecclesiis instanti vigilantia prouidere. Ad ipsam enim quasi ad caput  matrem, ab omnibus est concurrendum, vt eius vberibus nutriantur, auctoritate defendantur;  a suis oppressionibus releuentur. Condecet igitur, vt Ecclesias,  venerabilia loca, maxime quæ ad speciale ius,  singularem proprietatē S. Romanæ, cui Deo auctore seruimus, spectāt Ecclesiæ, specialioris prærogatiuæ sortiātur honorē,  Apostolicæ auctoritatis munimine roborentur. Quamobrē, dilecte in Christo fili PETRE Abbas, iustis postulationibus tuis clemētius inclinati, quicquid libertatis, quicquid tuitionis, quicquid auctoritatis prædecessores nostri Ecclesiæ Rom. Pontifices, præsertim Apostolicæ memoriæ nom. Gregorius VII. Vrbanus,  Paschalis II. discretionis ratione vestro Monasterio,  locis ad id pertinentibus contulerunt; Nos quoque pręsenti decreto, auctore Domino confirmamus. In quibus hæc propriis sunt visa nominibus annotanda. Abbatiæ S. Egidij, S. Benedicti super Padum, S. Bertini, S. Wlmari, Hunolcurt, Pontesera, S. Germani Antissiodorensis, S. Mariæ Virziliacensis, S. Austremonij de Mausac, Figiacensis, Tiernensis, Menatensis, S. Petri Moysiacensis, Noui-Monasterij Pictauensis, S. Ioannis Angeliacensis, S. Martialis Lemouicensis, S. Petri Malliacensis, S. Cypriani Pictauensis. In quibus præter consensum Cluniacensis Abbatis, Abbas nullatenus eligatur. De Prioratibus, in Hispaniis Prioratus S. Mariæ de Nazara, S. Isidori, S. Zoili, Villauert, Villa-franca, S. Saluatoris de Cornillana, S. Martini de Formesta, Obedientia de Astura, Obedientia de Valuert, Obedientia de Palumbera, S. Martini de Netla, S. Lizerij de Begorra, Setimont, Elsa, S. Orientij de Auxia, Moyrac, Alayrac, Carennac, Obedientia Bernardi Vicecomitis de Boort, S. Fidis de Morlans, S. Ioannis de Gordum, S. Eutropij de Sanctonis, Obedientia de Dulone, Obedientia S. Martini de Axia, Volta, Salsinaniæ, Obedientia de Arfolia, Siluiniacus, S. Saluatoris  S. Stephani de Niuerno, Leurci, S. Reueriani, Maeiurium, Virzeiacum, Paredum, Marciniacus, Amberta, Ecclesia de Balbiniaco, Nantholiacus, Ginniacus, Ymmunt cum Promili, Conzi cum Ecclesiis suis, Ecclesia de Rossilione, Ecclesia de Ablaione, Ecclesia de S. Baudilio, Ecclesia de Primasel, Ecclesia de Periaco, Ronpont, S. Saturnini Fornacensis, Pons-Sorges, Podiolenum, S. Marcelli de Salzeto, Sanctæ Gallæ, sanctæ Luciæ, Canagobia, Valentiola, Rosans, Obedientia de Alauard, Vigilium, Obedientia de Domna, S. Victor de Geneua, Monasteriū de Condaminis, Alta-petra, Paterniacum, Romanum Monasterium, Valclusa, Obedientia de Megis, S. Albini de Basilia, S. Maria de Charitate, Donzi, Ecclesia de Petuerio, Nouigentum, Longus-pons, S. Martini de Campis, Obedientia Crespeij, Ascerenz, Abeduilla, S. Cosmæ de Normannia, Bogessem, Rumilly, Ecclesia de Permis, S. Præiecti de Bethuna, Leunum, S. Margareta, Britinium, S. Petri de Calce, S. Saluij iuxta Valētiennes, Obedientia de Tupim, Consiacus, Turris super Marna, S. Theobaldi de Vitreio, S. Margareta, Gaya, Villare, Altacherica, Insula, Cella, S. Pācratij de Lagiis. Nottingham, Mons-acutus, Obedientia de Balma, Castelletum, Roddobium, Ecclesia Ferrariæ. S. Maioli de Papia, Beresate, Auertemala, Olgia, Cantur, Pontida, Figinia, Fōtanella, Portesana, S. Pauli de Argona, Proualium, S. Pauli intus-lacum, Rodaga, Virgiliana, Quinciana, Mediana, S. Gabrielis de Cremona, S. Marci de Lauda, S. Gregorij de Placentia. In omnibus autem Prioratibus  Cellis, quæ nūc sine proprio Abbate vestro regimini subiectę sunt, nullus futuris vnquam temporibus Abbatem ordinare præsumat. Liceat quoque vobis seu fratribus vestris in Ecclesiis Presbyteros eligere, ita tamen vt ab Episcopis, vel Episcoporum Vicariis animarum curam absque vænalitate suscipiant. Quam si committere illi, quod absit, ex prauitate noluerint, tunc Preibyteri ex Apostolicæ Sedis benignitate officia celebrandi licentiam consequentur. Ecclesiarum vero seu Altarium consecrationes, ab Episcopis, in quorum diocesibus sunt, locorum vestrorum fratres accipiant: si quidē gratis ac sine prauitate voluerint exhibere. Alioquin a Catholico, quem malueritis Episcopo, consecrationū ipsarum sacramenta suscipiant. Neque cuilibet facultas sit aut claustri vestri, aut locorum vestrorum fratres pro viuorum seu defunctorum eleemoysnis iustis ob salutem datis inquietare, sed tam virorum quam mulierū oblationes, quæ ad eos afferuntur, in vsu seruorū Dei, pauperumque profecturas recipere liceat. Statuimus etiam ne Cellarum vestrarum vbilibet positarum fratres pro qualibet interdictione vel excommunicatione diuinorum officiorum suspensionem patiantur: sed tam Monachi ipsi, quam  famuli eorū,  qui se Monasticæ professioni deuouerunt, clausis Ecclesiarum ianuis, nō admissis diocesanis, diuinæ seruitutis officia celebrent,  sepulturæ debita peragant. Concedimus etiam vobis laicos seu clericos seculares, nisi qui pro certis criminibus excommunicati sunt, ad cōuersionem per loca vestra suscipere. Sane terminos immunitatis loci vestri, qui a pręfato antecessore nostro Vrbano Papa constituti sunt, pręsentis decreti nostri pagina confirmamus. Ne videlicet vllus homo cuiuscumque conditionis ac potestatis, inuasionem, prædam, aut rapinam facere, siue homicidium perpetrare præsumat infra ipsorum limites terminorum. Preterea decernimus, vt nulli omnino hominum liceat, vestrū venerabile Monasterium,  loca ei subdita temere perturbare; sed eorum possessiones,  bona cætera, quæ pro animarum salute iam data sunt, vel in futurū Deo miserante donari contigerit, firma vobis, vestrisque successoribus,  illibata permaneant. Si qua igitur in futurū Ecclesiastica secularisue persona hanc nostræ Constitutionis paginam sciens, contra eam temere venire tentauerit, secundo tertiove commonita, si non satisfactione congrua emendauerit, potestatis honorisq. sui dignitate careat, reamque se diuino iudicio existere de perpetrata iniquitate cognoscat,  a sacratissimo corpore ac sanguine Dei  Domini Redemptoris nostri Iesu Christi aliena fiat, atque in extremo examine districtæ vltioni subiaceat. Cunctis autem eidem loco iusta seruantibus sit pax Domini nostri Iesu Christi, quatenus  hic fructum bonæ actionis percipiant,  apud districtum Iudicem præmia æternæ pacis inueniant. Saluo in omnib. Romanę Ecclesiæ iure,  sedis Apostolicæ reuerētia, Amē. Ego Honorius Catholicæ Ecclesiæ Episcopus f. [Rota] Ego Crescentius Sabinensis Episcopus f. Ego Petrus Portuensis Episcopus f. Ego Vnalis Albanus Episcopus f. Ego Willelmus Prænestinus Episcopus f. Ego Egidius Tusculanus Episcopus consensi. Ego Gregorius Presbyter Card. tit. Apostol. f. Ego Rossemagnus Diaconus Card. S. Georgij. f. Ego Cosmus S. Mariæ in............ f. Ego Gregorius S. Angeli Diaconus Card. f. Datum Laterani per manum Aymerici S. R. E, Diaconi Card.  Cancellarij, IV. Nonas Aprilis, Indict. III. Incarn. Dominicæ anno M CXXV. Pontificatus nostri anno primo.